Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 516/11/8802	Košice I, 14.3.2012
EEČ : 2-63-58-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 110,00 € 
b.	Peňažná suma určená na všeobecne prospešné účely: 55,00 € 
c.	Konkrétny adresát peňažnej sumy určenej na všeobecne prospešné účely: Nezisková organizácia Rádu premonštrátov - Opátstvo Jasov 
d.	Suma odovzdaná štátu na peňažnú pomoc obetiam trestnej činnosti: 55,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-XXXXX.

Skutková veta: 
dňa 25.07.2011 v čase okolo 19.00 hod. na ul. Hlavnej v Košiciach pred podnikom pizzéria Borsalino, na mieste verejne prístupnom fyzicky napadol ml. XXXXX, nar. XXXXX, a to tak, že pristúpil k nemu a následne ho udrel päsťou do oblasti tváre do nosa a spôsobil mu zranenie a to otvorenú zlomeninu nosových kostí s posunom kostených úlomkov a tržnou cca 2 cm ranou na koreni nosa s dobou liečenia do 42 dní s dobou prípadnej práceneschopnosti do 21 dní.
Odôvodnenie: 
Uznesením povereného príslušníka Obvodného oddelenia PZ XXXXX - XXXXX sp. zn. ČVS:ORP-XXXXX zo dňa 23.08.2011 bolo začaté trestné stíhanie  a uznesením toho istého orgánu zo dňa 14.09.2011 vznesené obvinenie ml. XXXXX pre  prečin výtržníctva podľa § 364 ods. 1 písm. a) Trestného zákona v jednočinnom súbehu s prečinom ublíženia na zdraví podľa § 156 ods. 1 Trestného zákona.
K veci však treba podotknúť, že správna kvalifikácia prečinu  ublíženia na zdraví má byť pri tomto skutku podľa § 156 ods. 1, ods. 2 písm. a) Trestného zákona, keďže mladistvý XXXXX je chránená osoba v zmysle § 139 ods. 1 písm. a), § 127 ods.1 Trestného zákona.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodený uzavreli (za účasti zákonných zástupcov) dňa 12.03.2012 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

	Dňa 12.03.2012 obvinený zložil peňažnú sumu vo výške 110,- Eur na depozitný účet  Krajskej prokuratúry v Košiciach č. ú. XXXXX určenú vo výške 50 % na peňažnú pomoc obetiam trestnej činnosti a 50 % t.j. 55 Eur pre  Neziskovú organizáciu Rádu premonštrátov - Opátstvo Jasov č. ú. XXXXX.

Táto suma je primeraná závažnosti spáchaného trestného činu.

	Obvinený ml. XXXXX  a poškodený ml. XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je pozitívne hodnotený z ÚPSVaR XXXXX a na jeho osobné a majetkové pomery, som dospel k záveru, že takýto spôsob rozhodnutia je dostačujúci.
      Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor